cyanic-selkie/wikianc huggingface dataset:
Työelämäprofessori
Työelämäprofessorit kansainvälisesti
Englanniksi työelämäprofessorista käytetään useimmiten nimikettä on professor of practice,  mutta myös nimikkeitä practice professor, professor of the practice ja professor of professional practice käytetään ainakin Yhdysvalloissa. Nimikkeiden yhteydessä voidaan mainita oppiaine tai aihepiiri, johon opettajan antama käytännön opetus kohdistuu. Usein tehtävän edellytyksenä on vankka, vähintään vuosikymmenen mittainen ammatillinen työskentely korkeassa tai johtavassa asemassa korkeakoulumaailman ulkopuolella yksityisen tai julkisen sektorin palveluksessa, jonka tausta ja tietämys katsotaan erityisen arvokkaaksi yliopiston opiskelijoille ja muulle henkilökunnalle. Britanniassa esimerkiksi Warwickin yliopistossa käytetään professor of practice -nimikettä.
DSP (satelliittiohjelma)
Järjestelmä
460th Space Wing, jonka päämaja on Buckleyn lentotukikohdassa Coloradossa, operoi DSP-satelliitteja ja välittää niiden tiedot NORADille, joka on osa USSTRATCOMia. Se toimii Cheyenne Mountain Air Stationissa Colorado Springsin lähellä.
Air Force Materiel Commandin SBIRS-ohjelma kehittää DSP:n korvaavaa satelliittijärjestelmää Los Angelesin lentotukikohdassa Kaliforniassa.
Satelliittien valmistaja oli TRW/Aerojet (osa Northrop-Grummania 2000-luvun alusta alkaen). Niiden kehitys alkoi "Ohjelma 647":ssa.
Historia
thumb|DSP:n sukupolvet Defense Support Program korvasi 1960-luvun ennakkovaroitussatelliitit, Missile Defense Alarm Systemin (MiDAS tai MIDAS), joka käytti infrapunasäteilyn havainnointia. Ensimmäinen onnistunut MiDAS-laukaisu tapahtui 24. toukokuuta 1960. Vuoteen 1966 mennessä, jolloin DSP korvasi MIDASin, niitä oli laukaistu kaksitoista.
Ensimmäinen DSP laukaistiin 6. marraskuuta 1970. Se on palvellut yli 30 vuotta. Ensimmäinen DSP-satelliitti painoi 900 kg, sen sähköteho oli 400 W ja sen suunniteltu elinikä oli vain 15 kk. Nykyiset DSP-satelliitit painavat 2 380 kg, niiden sähköteho on 1 275 W, ja niissä on kolminkertainen määrä eli 6 000 infrapunadetektoria. Satelliitit toimivat vähintään viisi vuotta.
23. ja viimeinen DSP-satelliitti laukaistiin vuoden 2006 puolivälissä, jonka jälkeen DSP-satelliittien toiminnan hiivuttua aletaan toimia uusilla Space-Based Infrared System (SBIRS) -satelliiteilla. SBIRS on sensori, joita on muun muassa uusimmilla Trumpet-satelliiteilla.
DSP:n kehitysvaiheet:
Rhodesian ja Njassamaan punta
Punta oli Rhodesian ja Njassamaan liittovaltiossa käytetty valuutta. Se jaettiin 20 šillinkiin.
Historia
Rhodesian ja Njassamaan liittovaltio muodostettiin vuonna 1953 ja uusi valuutta luotiin vuonna 1955 korvaamaan Etelä-Rhodesian punnan, jota oltiin painettu kaikkialla liittovaltiossa: Etelä-Rhodesiassa, Pohjois-Rhodesiassa sekä Njassamaassa.
Liittovaltio hajosi vuoden 1963 lopulla, jolloin kaikki kolme aluetta palautettiin erillisiksi Britannian siirtomaiksi. Vuonna 1964 Njassamaa itsenäistyi Malawina, Pohjois-Rhodesia itsenäistyi Sambiana sekä Etelä-Rhodesia julisti muuttaneensa nimensä Rhodesiaksi.
Golden Globe 2019
Golden Globe 2019 oli järjestyksessään 76. Golden Globe -palkintogaala, jossa jaettiin palkintoja vuoden 2018 elokuville ja televisiosarjoille. Gaala järjestettiin Beverly Hilton -hotellissa, Kaliforniassa 6. tammikuuta 2019. Gaalan juonsivat Sandra Oh ja Andy Samberg.
Pikkuhirvenjäkälä
Pikkuhirvenjäkälä (Cetraria ericetorum) on hirvenjäkälien sukuun kuuluva jäkälä. Jäkälä kasvaa noin 3–5 senttimetriä korkeaksi pensasmaiseksi tuppaaksi. Se on väriltään tumman- tai punaisenruskea. Kasvaa kangasmetsissä, sisällöllä, hietikoilla ja tunturikankailla. Melko yleinen koko Suomessa.
Golden Globe 2019
Ehdokkaat julkistettiin 6. joulukuuta 2018.
Taiwanin maantiede
pienoiskuva|Taiwanin topografinen kartta. Taiwan muodostuu nykyään pääasiassa Taiwanin saaresta. Saaren pituus on 390 kilometriä ja leveys leveimmästä kohdasta 140 kilometriä. Taiwanin lisäksi Kiinan tasavallan hallinnassa on myös muutamia pieniä saaria Taiwaninsalmen toisella puolella Kiinan rannikolla. Saarivaltion kokonaispinta-ala on 35 980 neliökilometriä, josta sisävesiä on 2,8 prosenttia. Sen itäpuolella sijaitsee Filippiinienmeri.
Maasto ja kasvillisuus
Taiwanin keski- ja itäosia hallitsevat korkeat vuoret. Keskivuoristo (Taiwan Shan) muodostuu merenalaisen vuorijonon huipuista, joista korkein huippu on Yu Shan (3 952 metriä). Vuoriston pituus on noin 270 kilometriä. Osittain saaren suurten korkeuserojen vuoksi Taiwanilla on monia erityyppisiä elinympäristöjä. Saaren länsiosissa on laaja tasanko, jossa viljellään riisiä. Puunhakkuun kannattamattomuuden vuoksi Taiwanin sisämaassa on runsaasti ainavihantia metsiä, jotka kasvavat jopa kolmen kilometrin korkeudessa. Alarinteillä kasvaa subtrooppista ainavihantaa metsää. Näiden metsien yleisiä puulajeja ovat Castanopsis hystrix, Cryptocarya chinensis ja kamferipuu (Cinnamomum camphora). Ylärinteillä kasvaa havupuuvaltaisia metsiä, joiden lajistoon kuuluu mäntyjä (Pinus), kuusia (Picea), hemlokkeja (Tsuga), pihtoja (Abies) ja valesypressejä (Chamaecyparis).
Ilmasto
Taiwanin ilmasto on pohjoisessa subtrooppinen ja etelässä trooppinen. Sadekausi kestää toukokuusta lokakuuhun. Keskilämpötila on kesällä korkeintaan 35 astetta ja talvella vähintään 10 astetta. Vuoristossa voi kuitenkin sataa lunta. Vuodessa sataa keskimäärin 2 500 millimetriä, mutta vuoristossa sademäärä voi olla monta kertaa korkeampi.
Ongelmia
Maanjäristykset ja taifuunit ovat yleisiä Taiwanissa, ja ne aiheuttavat suurta tuhoa saarivaltiolle. Taifuunien seurauksesta syntyvät maanvyörymät aiheuttavat suuria vahinkoja etenkin länsipuolen maanviljelylle.
Luonnonsuojelu
Taiwanissa on yhdeksän kansallispuistoa: Etelä-Penhu, Dongsha, Kinmen, Shei-pa, Taroko, Yangmingshan, Yushan ja Kenting.
Fannaråki
Fannaråki tai Fanaråken on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 068 metriä.
Claren kreivikunta
Claren kreivikunta on Irlannin tasavallan kreivikunta Munsterin historiallisessa provinssissa maan länsirannikolla. Kreivikunnassa on 118 627 asukasta (vuonna 2016) ja sen pinta-ala on 3 159,18 neliökilometriä.
Claressa sijaitsevat muun muassa Ennisin, Shannonin ja Kilrushin kaupungit. Kreivikunnan etelärajana on Shannonjoki. Sen länsiosassa on Burrenin karstialue.
Aiheesta muualla
300px|thumb|left|Kilkeen kaupungin rantaa Claressa
Malente
thumb|250px|Malenten sijainti Ostholsteinin piirikunnassa. Pienemmässä kuvassa piirikunnan sijainti Schleswig-Holsteinin osavaltiossa.
Malente on kunta Ostholsteinin piirikunnassa Schleswig-Holsteinin osavaltiossa pohjoisimmassa Saksassa. Lähellä Itämeren rantaa sijaitseva Malente tunnetaan kylpylä- ja virkistyskeskuksena. Etäisyys Hampurista on noin 80 kilometriä koilliseen ja Kielistä noin 30 kilometriä kaakkoon.
Maantiede
Malente kuuluu Holsteinische Schweiziin - Holsteinin Sveitsiin - joka on Holsteinin itäistä, kumpuilevaa aluetta. Se sai nykymuotonsa viimeisimmän jääkauden aikana. Malenten seutu on järvisyydeltään melko runsasta. Kunnan keskustan länsipuolella sijaitsee Dieksee-järvi, jonka pinta-ala on noin neljä neliökilometriä. Itäpuolella sijaitsee Kellersee, jonka pinta-ala on noin viisi ja puoli neliökilometriä. Järvet kuuluvat Holsteinische Seenplatten - Holsteinin järvitasangon - itäiseen osaan. Alueen järviä yhdistää Schwentine-joki, jonka pituus on noin 68 kilometriä. Joki virtaa Itämereen.
Malenten keskus on Bad Malente-Gremsmühlen, jonka osa-alueita ovat Neversfelde ja Rachut. Malenten alueella on lisäksi yhdeksän kyläkeskusta: Benz, Kreuzfeld, Krummsee, Malkwitz, Neukirchen, Nüchel, Sieversdorf, Söhren ja Timmdorf.
Historia
Malente mainitaan asiakirjoissa ensi kerran 1215. Se oli alkuaan vendien asuinpaikka, joka pysyi vähäpätöisenä kylänä aina 1800-luvun puoleenväliin saakka. Gremsmühlen Dieksee-järven rannalla sen sijaan menestyi paremmin retkeilykohteena ja vuonna 1280 käyttöönotetun myllynsä ansiosta. Molemmat kylät saivat rautatieyhteyden 1866, matkailu lisääntyi ja ne yhdistettiin. 1900-luvulla Malenten merkitys kylpyläkohteena lisääntyi edelleen.
Malenten historiallista arkkitehtuuria edustavat muun muassa Gut Rothensande, kartano jonka historia alkaa 1360-luvulta, ja Wasserturm Malente, eli Malenten vesitorni. 38-metrinen torni valmistui 1912.
Liikenne
Malenten rautatieasema sijaitsee rataosuudella Kiel–Lyypekki. Maantieliikenteen valtaväylä on Bundesstraße 76.
Live Cream
Live Cream on brittiläisen rockyhtye Creamin huhtikuussa 1970 julkaistu livealbumi. Levy sisältää myös yhden studiokappaleen, "Lawdy Mama" vuodelta 1967. Se on instrumentaaliversio kappaleesta "Strange Brew", joka julkaistiin kyseisenä vuonna Disraeli Gears-albumilla.
Kappaleet
A-puoli
B-puoli
Geiger
Geiger on muun muassa seuraavien henkilöiden sukunimi:
Rolls-Royce Phantom VIII
Julkistus
Auto esiteltiin suoratoistona internetissä 27. heinäkuuta 2017. Yleisölle se näytettiin kaksi päivää myöhemmin, 29. heinäkuuta ‘The Great Eight Phantoms’-tilaisuudessa. Paikalle oli myös tuotu vanhoja Phantomeja. vasen|kehyksetön
Sirohirvenjäkälä
Sirohirvenjäkälä (Cetraria islandica subsp. crispiformis) on hirvenjäkälien sukuun kuuluva jäkälä. Se muistuttaa paljon isohirvenjäkälää, mutta on pienempi ja kapeampiliuskainen. Liuskat ovat leveydeltään noin 2–5 millimetriä. Se kasvaa tunturikankailla ja kallioilla. Suomessa lajia tavataan saaristoissa ja tunturialueilla.
Sirohirvenjäkälää voi olla vaikea erottaa isohirvenjäkälästä, mutta sekakasvustoissa se erottuu melko helposti.
Rebecca Peterson
Rebecca Peterson (s. 6. elokuuta 1995 Tukholma) on ruotsalainen tennispelaaja. Parhaimmillaan hän on ollut kaksinpelissä WTA-listan sijalla 43 lokakuussa 2019 ja nelinpelissä sijalla 95 marraskuussa 2015. Hän on voittanut urallaan kaksi WTA-turnausta ja yksitoista ITF-turnausta kaksinpelissä sekä yhden WTA-turnauksen ja kuusi ITF-turnausta nelinpelissä.
Maaliskuussa 2014 pelatussa Miamin turnauksessa Peterson pääsi toiselle kierrokselle voitettuaan toisessa erässä luovuttaneen Mona Barthelin. Toisella kierroksella hän hävisi Jekaterina Makarovalle. Peterson pelasi Ruotsin Fed Cup -joukkueessa ensimmäisen kerran vuonna 2014.
Balanced scorecard
Balanced scorecard eli BSC on tavoitejohtamisen periaatteille kehitetty toiminnanohjauksen suorituskykymittaristo, joka esiteltiin vuonna 1992. Samaa tarkoitusta palvelevia mittaristoja ovat tulosmatriisi (1984), suorituskykypyramidi (1991) ja suorituskykyprisma (2002).
Kyky kuvata suunnitelma tavoitemitoin sekä kannustusominaisuudet ovat suorituskykymittariston tärkeitä ominaisuuksia. Mittariston avulla on tarkoitus saada suunnitellut asiat tehdyksi. Kaikille mittaristoille on yhteistä, että niitä käytetään tavoitejohtamisen yleisissä puitteissa. Erot koskevat mittariston rakentamista, eli sitä miten tavoitteet luodaan ja esitetään.
Kuinka BSC syntyi?
BSC syntyi Yhdysvalloissa suuryritysten yhteisprojektissa, jonka tavoitteena oli kehittää yritysten suorituskyvyn mittausta. Näissä yrityksissä mittaaminen perustui lähinnä taloudellisiin tekijöihin, joita arvosteltiin lyhyen aikavälin tulostekijöiksi. Taloudelliset mittarit koettiin riittämättömiksi kuvaamaan erityisesti aineettoman pääoman aikaansaannoksia.
Tavoitteiden näkökulmat
200px|thumb|BSC:n syy-seurauskuvaus
Liiketoiminnan ohjausmallit eroavat yleensä eniten siinä, minkälaisia menettelyjä ja luokitteluja ne suosittelevat menestystekijöiden tunnistamiseksi ja tavoitteiden määrittämiseksi. Valtaosa BSC:n ohjeistuksesta koskee näitä teemoja. Tavoitejohtamisen viitekehyksen muodostivat yhdeksän avainaluetta, joilla tavoitteita on määrä asettaa. BSC:ssa näitä alueita kutsutaan näkökulmiksi (perspectives) ja niitä on neljä.
Kun tavoite-keinohierarkia (tavoite → keino) luetaan keino-tavoitesuuntaan (keino → tavoite) ja kuvataan se aika-akselilla, saadaan kuvan mukainen syy-seurauskartta. Syy-seuraussuhteen suunta on alhaalta ylös. Se tarkoittaa, että alemman tason menestys on syy ja ylemmän tason menestys on seuraus. Tavoite-keinohierarkialla luotu mittaristo sisältää luonnostaan tulosmittareita (lag indicators) ja ennakoivia mittareita (lead indicators), koska keinojen toteuttamisen tulosvaikutukset ilmenevät viiveellä.
Tavoitteiden tasapaino
Erityistä huomiota kiinnitetään ei-taloudellisten mittareiden käyttöön toteamalla, että niiden osuus tyypillisesti BSC:ssa on noin 80 %. Tavoitteet asetetaan henkilökohtaisesti mukauttaen organisaation tavoitteisiin. Seuraava lainaus kuvaa sen, miten näistä henkilökohtaisista tavoitteista tulee strategisia ja pitkäaikaisia:
Sitaatti kertoo kirjoittajien pyrkimyksestä saada BSC erottumaan tavoitejohtamisesta.
Kannustusominaisuudet
BSC-mallissa suurin huomio kiinnitetään tavoitteiden määrittelyyn. Tapa, jolla tavoitteet esitetään, määrää myös sitä, miten varsinainen ohjaus ja kannustus voidaan toteuttaa. Tavoitteiden asettamisen tapa BSC-mallissa noudattaa seuraavaa kaavaa.
Johtopäätöksiä ja kritiikkiä
BSC-malli voidaan tunnistaa tavoitejohtamisen malliksi. Se eroaa esimerkiksi suomalaisesta tavoitejohtamisen mallista lähinnä siinä, että BSC-mallissa suositellaan tavoitteiden asettamista neljässä kategoriassa; oppiminen ja kasvu, sisäiset prosessit, asiakkaat ja talous. Seuraava suomalaisarvio tiivistää asian:
BSC tarjoaa näkökulmillaan tavoitteenasetteluun valmiin mallin. Tavoitejohtamisen alkuaikojen kokemus oli, että systemaattista suunnittelua aloittelevalle organisaatiolle valmiit tavoitealueluettelot ovat hyödyllisiä, mutta kokenut organisaatio ei niistä hyödy. Niistä voi olla jopa haittaa. Valmiissa malleissa on harvoin sellaista yleistä viisautta, joka ylittäisi organisaation itsensä suunnitteluprosessissa luoman näkemyksen ja käsityksen.
Hanna Huttunen
Hanna Huttunen (s. 14. huhtikuuta 1969 Outokumpu) on suomalainen poliitikko. Hänet valittiin vuoden 2019 eduskuntavaaleissa keskustan kansanedustajaksi Savo-Karjalan vaalipiiristä. Huttunen on lisäksi Outokummun kaupunginvaltuuston ja Pohjois-Karjalan maakuntahallituksen puheenjohtaja. Koulutukseltaan hän on metsätalousinsinööri. Huttusen puoliso on vuoden 2001 tangokuningas ja iskelmälaulaja Erkki Räsänen.
ODBC
ODBC on standardoitu ohjelmointirajapinta tietokantajärjestelmille. Rajapinta on riippumaton ohjelmointikielestä, tietokantajärjestelmästä tai käyttöjärjestelmästä.
Ennen ODBC:tä The Open Groupin Call Level Interface (CLI) oli de facto -standardi käyttää tietokantaa C- ja COBOL-kielillä tehdyistä ohjelmista.
Eike Immel
Eike Immel (s. 27. marraskuuta 1960 Stadtallendorf) on saksalainen jalkapalloilija, joka pelasi maalivahtina.
Immel pelasi kolmessa eri seurassa. Nämä seurat olivat Borussia Dortmund, VfB Stuttgart ja englantilainen Manchester City. Saksan maajoukkueessa hän pelasi 19 ottelua ja kuului joukkueeseen kolmissa arvokisoissa. Vuosien 1982 ja 1986 MM-kilpailuissa, joissa molemmissa Saksa saavutti hopeaa, hän oli varamaalivahtina. EM-kilpailuissa 1988 Saksan yltäessä välieriin hän pelasi ykkösmaalivahtina.
Airi Säilä
Säilä perusti vuonna 1950 balettikoulun, josta myöhemmin muodostui Vantaan lapsibaletti.
Säilän puoliso oli balettitanssija Alf Salin. Sekä Säilä, että hänen puolisonsa palkittiin vuonna 1956 Pro Finlandia -mitalilla.
Körtik Tepe
Körtik Tepe oli kivikautinen kylä Diyarbakırin maakunnassa eteläisessä Itä-Turkissa. Kylä ajoittuu varhaiseen esikeraamiseen kauteen. Lähellä on Batmanin kaupunki.
Ajoitukset
Kylä on merkittävä löytö, koska sen kerrostumat ajoittuvat epipaleoliittiseen ja varhaiseen esikeraamiseen kauteen 10400/10200 to 9250 eaa.
Kylä eli muun muassa metsästyksellä, keräilyllä ja kalastuksella, ja ihmiset asuivat kylässä paikallaan. Vielä ei ainakaan merkittävästi viljelty maata. Tekstiilejä ehkä jo kudottiin. Kummusta on löydetty runsaasti kivisiä astioita. Körtik Tepestä löydetyt lampaat ja karja edustavat vielä villejä muotoja.
Eräs kerrostuma ajoittuu varhaiseen PPNA-kauteen aikaan noin 9900 radiohiilivuotta sitten.
Kirjallisuutta
°N, °W
Vuosaaren metroasema
Vuosaaren metroasema on yksi Helsingin metron maanpäällisistä asemista. Se palvelee Vuosaaren kaupunginosaa Itä-Helsingissä ja on toinen metron itäisistä pääteasemista Mellunmäen lisäksi. Metroasema sijaitsee Vuosaaren uudessa keskustassa, muun muassa kauppakeskus Columbuksen, palvelukeskus Albatrossin, Vuotalon, Vuosaaren urheilutalon ja Cirrus-tornitalon vieressä.
Asema avattiin elokuussa 1998 yhdessä Rastilan ja Puotilan kanssa. Nämä kolme muodostavat Itäkeskuksesta haarautuvan M1-linjan jatkeen. Vuosaaren aseman on suunnitellut arkkitehti Esa Piironen. Asemalaiturin hallitsevat elementit ovat lasi ja valkoinen teräsrunko, jonka vuoksi sitä on kuvailtu hyvin avaraksi ja valoisaksi. Sen ”kasvihuonemainen” arkkitehtuuri on saanut myös kritiikkiä kirkkaudestaan (etenkin näkövammaisilta), kuumuudestaan ja talvisin liukkaudestaan.
Vuosaaren asema sijaitsee 1,244 kilometrin päässä Rastilan asemasta. Vuonna 2022 Vuosaaren asema oli Itä-Helsingin kolmanneksi käytetyin Itäkeskuksen ja Herttoniemen jälkeen. Vuosaaren asemaa käytti päivittäin 20 100 matkustajaa, joista 9 400 nousi kyytiin ja 10 700 poistui kyydistä.
Historia
pienoiskuva|vasen|200px|Vuosaaren metroasemalla oli vuosina 2010–2015 kokeilussa [[laituriovi|laituriovet.]] Vuosaaren liikekeskustan ja metroaseman kehittämiseen on vaikuttanut suuresti elintarvikeyritys Paulig, joka siirsi kahvipaahtimonsa Katajanokalta Vuosaareen 1960-luvulla. Paulig ei halunnut tehdasalueensa jäävän laajenevan asuinalueen alle, ja se pääsikin kaupungin kanssa 1980-luvulla sopuun asemakaavan, mukaan lukien metroradan ja -aseman sijainnista. Helsingin kaupunki suunnitteli tuohon aikaan Vuosaaresta 40 000 asukkaan ”tytärkaupunkia” Helsingille, joten metro nähtiin tarpeellisena sujuvan liikenteen kannalta. Rahoituksen saamista valtiolta vaikeutti 1990-luvun alun lama.
Rakennustyöt alkoivat vuonna 1994, samaan aikaan kun Paulig rakennutti Kauppakeskus Columbusta. Aseman avajaiset pidettiin 31. elokuuta 1998 ja niissä olivat kunniavieraina muun muassa tasavallan presidentti Martti Ahtisaari ja hänen puolisonsa Eeva Ahtisaari, sekä liikenneministeri Matti Aura. Avajaisiin kerääntyi paikalle toista tuhatta ihmistä kuuntelemaan juhlapuheita. Aseman arkkitehtuuri koettiin erityisen valoisaksi ja avaraksi verrattuna metron vanhimpiin asemiin. Laiturihallin kattoon hankittiin kilpailun kautta taiteilija Jussi Nivan teos Expose.
Vuosaaren metroaseman pohjoisen puoleisella raiteella oli vuosina 2010–2015 testikäytössä olevat laituriovet. Ovet liittyivät metron automatisointiin ja ne oli tarkoitus asentaa myöhemmin muillekin asemille. Suunnitelmat kuitenkin hylättiin, kun metron automatisointi pysähtyi sopimuskiistoihin. Vuosaaren asemalta laituriovet purettiin vuonna 2015.
Kritiikki
Heti avautuessaan asema sai näkövammaisilta matkustajilta kritiikkiä siitä, että sen lasisesta arkkitehtuurista johtuva liiallinen kirkkaus tekee asemalla liikkumisesta vaikeaa. Aseman piirtänyt arkkitehti Esa Piironen kertoi olleensa tekemisissä näkövammaisten ihmisten kanssa muun muassa opasteiden suunnittelussa, ja totesi ”Asema on tehty 99 prosentille ihmisistä. Ei sen yhden prosentin ehdoilla”.
Helsingin Sanomat kuvaili aseman valmistumisen aikoihin sitä kasvihuoneen näköiseksi ja kuumuuteensa vuoksi ”rakennus ei vain näytä vaan myös tuntuu kasvihuoneelta”. Aseman projektipäällikkö Erkki Nurmi totesi, ettei asemahallissa ole tarkoitus oleskella pitkään, joten ”kuumuudesta ei tarvitse kärsiä kauan”.
Metroaseman laituri on talvisin usein liukas, sillä seininä olevien verkkojen läpi tuiskuttaa tuulisina sadepäivinä lunta. Laiturin pinnan sileä lattialaatoitus vielä pahentaa tilannetta ja lopputuloksena on peilijää. Metroasemien kiinteistöhuolto on torjunut liukkautta sulatusnesteellä ja hiekalla asiakkaiden valitettua ongelmista.
Vaihtoyhteydet
Vuosaaren metroasemalta ajetaan bussien liityntälinjoja Kallvikintielle, Porslahdentielle, Vuosaaren satamaan, Aurinkolahteen ja Meri-Rastilaan. Lisäksi asemalta on yhteydet runkolinjalla 560 Mellunmäkeen, Kontulaan, Malmille, Paloheinän ulkoilualueelle sekä Myyrmäkeen.
Rolls-Royce Silver Seraph
Rolls-Royce Silver Seraph on ylellinen sedan, jota Rolls-Royce valmisti vuodesta 1998 vuoteen 2002. Automallina se korvasi Rolls-Royce Silver Spurin, jonka valmistus lopetettiin vuonna 1997. Rolls-Royce esitteli Silver Seraphin Geneven autonäyttelyssä 3. maaliskuuta 1998. Jokainen Silver Seraph on käsinvalmistettu Rolls-Roycen tehtaalla Crewessä, Englannissa.
Robert Louis Stevenson
Robert Louis Stevenson (13. marraskuuta 1850 Edinburgh, Skotlanti – 3. joulukuuta 1894 Vailima, Samoa), alun perin Robert Lewis Balfour Stevenson, oli skotlantilainen romaanikirjailija, runoilija ja matkakirjailija, jonka tunnetuimmat teokset ovat seikkailuromaani Aarresaari sekä kauhuromaani Tohtori Jekyll ja Mr. Hyde.
Elämä
Robert Louis Stevensonin isä oli menestyvä insinööri Thomas Stevenson ja äiti oli skotlantilaisen papin tytär Margaret Isabella Balfour. Molemmat vanhemmat olivat hyvin uskonnollisia kalvinisteja. Robert luopui vanhempiensa uskonnosta yliopistovuosinaan, mutta lapsena saatu opetus vaikutti häneen vielä aikuisenakin. Isoisä oli insinööri Robert Stevenson, joka suunnitteli majakoita.
Anna-Liisa Prinkkala
Anna-Liisa Prinkkala (s. 3. maaliskuuta 1955 Pälkäne) on suomalainen entinen voimanostaja.
Robert Louis Stevenson
Elämä
Stevenson sairasti lapsena tuberkuloosia mutta eli silti täyttä elämää. Hän aloitti 1867 tekniikan opinnot Edinburghin yliopistossa ja suunnitteli kehuttuja majakkamalleja. 18-vuotiaana Stevenson jätti Balfour-nimen pois ja muutti toisen etunimensä Lewis muotoon Louis, tosin alkuperäinen ääntämys säilyi. Stevenson vaihtoi opiskelualaa huonon terveyden vuoksi ja ryhtyi lukemaan lakia mutta ei kuitenkaan toiminut lakimiehenä vaan alkoi kirjoittaa tarinoita lehtiin.
Anna-Liisa Prinkkala
Prinkkala on voittanut maailmanmestaruuden neljä kertaa alle 44-kiloisten sarjassa. Mestaruudet tulivat vuosina 1987, 1989, 1990 ja 1994. MM-hopeaa hän saavutti vuosina 1986, 1988, 1991, 1993, 1996 ja 1997 sekä pronssia vuosina 1984, 1995, 1998 ja 1999. Suomen mestaruuden hän voitti 16 kertaa peräkkäin vuosina 1982–1997. Lisäksi hän voitti kultaa vuonna 1999 ja hopeaa vuonna 1998. 1996 hän saavutti penkkipunnerruksen Suomen mestaruuden.
Robert Louis Stevenson
Elämä
Terveyttä hoitaakseen Stevenson matkusteli Manner-Euroopassa ja Skotlannin ylängöillä. Ranskassa hän tapasi naimisissa olevan kahden lapsen äidin Fanny Vandegrift Osbournen, johon hän rakastui, vaikka tämä oli häntä kymmenen vuotta vanhempi. Stevenson lähti vuonna 1879 merimatkalle Atlantin yli ja saapui New Yorkiin sairaana ja lähes rahattomana. Silti hän matkusti vielä junalla Kaliforniaan, jossa hän tapasi rakastettunsa. Osbourne otti avioeron ensimmäisestä miehestään, ja 19. toukokuuta 1880 Stevenson ja Osbourne menivät San Franciscossa naimisiin.
Anna-Liisa Prinkkala
Prinkkala pitää hallussaan yli 40-vuotiaiden naisten jalkakyykyn Suomen ennätystä alle 44 kg:n sarjassa tuloksella 165,5 kg. Hän on kilpaillut myös saappaanheitossa.
Robert Louis Stevenson
Elämä
Perhe matkusteli ja saapui Britanniaan elokuussa 1880. Seuraavana vuonna Stevenson julkaisi tunnetun romaaninsa Treasure Island (suom. Aarresaari), joka ilmestyi ensiksi jatkokertomuksena Young Folks -lehdessä. Se ja useat muut 1880-luvulla julkaistut romaanit ja menestynyt teos The Strange Case of Dr Jekyll and Mr Hyde (1886) (suom. Tohtori Jekyll ja Mr. Hyde tuottivat Stevensonille paljon mainetta. Niissä oli runsaasti seikkailua, rakkautta ja kauhua, ja lisäksi ne olivat psykologisesti syvällisiä, jopa siinä määrin, että niiden suosio on jatkunut Stevensonin kuoleman jälkeenkin.
Stevenson asui 1880-luvun loppupuolella perheineen Tyynenmeren Samoalla plantaasilla. Heillä oli lähes 20 palvelijaa, ja Stevensonia pidettiin johtajana, jolla oli oma kutsumanimi tusitala, ’tarinankertoja’. Stevensonin terveys koheni Samoan ilmastossa, ja hän jatkoi kirjoittamista. thumb|Stevensonin hauta [[Samoalla.]] Stevenson teki useita matkoja Havaijin kuningaskuntaan, ja hänestä tuli kuningas David Kalakauan hyvä ystävä. Kalakauan kanssa Stevenson vietti paljon aikaa. Stevensonista tuli myös skottilaista sukua olevan kuninkaan sisarentyttären prinsessa Victoria Kaiulanin hyvä ystävä. Stevensonin ja prinsessa Kaiulanin traagisten kuolemien jälkeen historioitsijat ovat pohtineet heidän suhteensa todellista luonnetta eli sitä, oliko heillä romanttisia tunteita toisiaan kohtaan. Ikäeron vuoksi tarinoita on usein epäilty.
Stevenson matkusti 1888 Molokain saarelle vain joitakin viikkoja ennen lähetyssaarnaaja isä Damienin kuolemaa. Hän vietti kaksitoista päivää lähetyssaarnaajan asunnossa Bishop Homessa Kalawaossa. Stevenson opetti paikallisia tyttöjä pelaamaan krokettia. kongregationalistiset ja presbyteeriset papit alkoivat panetella isä Damienia tämän katolilaisuuden vuoksi. Pastori C. M. Hyde julkaisi lehdessä Damienin työtä arvostelevan kirjeen, johon Stevenson kirjoitti lähetyssaarnaajan elämän ja työn puolustamiseksi avoimen kirjeen "Father Damien".
Stevenson kuoli aivoverenvuotoon 1894 kotonaan Vailimassa Samoalla 44-vuotiaana, kesken aktiivista luomiskauttaan. Hänet haudattiin oman toivomuksensa mukaan Samoalle, jonne hänen vaimonsakin tuhkat kuljetettiin tämän kuoltua 1914.
Kirjailijana
Stevenson kuvaa teoksissaan ihmisen persoonallisuuden kaksijakoisuutta, mielen komplekseja ja sen syviä salaisuuksia. Stevenson on mestarillinen kuvatessaan jännitysromaaneissaan pahan ilmentymisen eri muotoja.
Iveco Effeuno
Iveco Effeuno on Italiassa valmistettu linja-autosarja, jota valmistettiin vuosina 1984-1989. Sarjaan kuuluu kolme mallia, joissa on erilaiset istumapaikkajärjestelyt. Iveco 471 on tarkoitettu keskustaliikenteeseen, Iveco 571 lähiöliikenteeseen ja Iveco 671 kaupunkien väliseen liikenteeseen.
Effeunon alustavaihtoehtoina olivat 10,5 ja 12 metrin pituiset alustat. Sarjaa tarjottiin myös 18 metrin pituisena nivelbussina.
Effeunon korvasi Iveco Turbocity -sarja.
McLaren MP4-21
McLaren MP4-21 oli Adrian Neweyn suunnittelema auto, jolla Formula 1 -talli McLaren kilpaili kaudella 2006. Autoa ajoivat kilpailuissa suomalainen Kimi Räikkönen ja kolumbialainen Juan Pablo Montoya. Auto jatkaa MP4-X nimeämissysteemiä. Autossa oli Michelinin renkaat, AP:n jarrut ja se käytti Mobil1:n poltto- ja voiteluaineita. Auton huomattavin piirre on sen krominvärisyys, joka on suunniteltu sponsorien näkyvyyden maksimoimiseksi. Autossa oli Mercedes-Benzin 2,4 litrainen V8 moottori.
Kauden alusta autoa ajoivat Kimi Räikkönen ja Juan Pablo Montoya, mutta jo muutaman kilpailun kävi selväksi, ettei auto ollut niin kilpailukykyinen kuin sen edeltäjä MP4/20. Autolla saavutettiin melko tasaisesti pisteitä pitkin kautta, mutta se oli jatkuvasti jäljessä Renaultin ja Ferrarin kehitystyöstä. Montoya menetti kilpakuljettajan paikkansa Yhdysvaltain GP:n jälkeen kolaroituaan kilpailussa Räikkösen kanssa. Hänet korvasi espanjalainen Pedro de la Rosa Autolla saavutettiin kolme paalupaikkaa ja kolme kilpailun nopeinta kierrosta. Voittoja ei kuitenkaan saavutettu. McLaren sijoittui kolmanneksi tallien MM-sarjassa.
Formula 1 -tulokset
Lihavointi tarkoittaa paalupaikkaa, kursivointi kilpailun nopeinta kierrosta.
Vuoden keittokirja
Vuoden keittokirja on vuodesta 1998 lähtien vuosittain myönnetty tunnustus parhaimmaksi katsotulle, Suomessa saman vuoden aikana julkaistulle ruokakirjalle. Valinnan tekee Suomen gastronomien seuran johdolla asetettu toimikunta tai henkilö, ja valinta julkaistaan syksyisin loka-marraskuussa jonkun Helsingin Messukeskuksessa järjestettyjen tilaisuuden, kuten Ruokamessujen yhteydessä.
Keimola
Keimola on Vantaan kaupungin Kivistön suuralueeseen kuuluva kaupunginosa kaupungin länsilaidalla, Hämeenlinnanväylän länsipuolella. Vielä vuoden 2015 alussa asukkaita oli alle 200, mutta erityisesti Keimolanmäen rakenteilla olevan, entisen Keimolan moottoriradan paikalle, asuinalueen myötä kaupunginosan väkiluku on lähtenyt kasvuun vuonna 2016. Uudelle Keimolanmäen asuinalueelle on suunniteltu asuntoja noin 2 500 hengelle.
Historia
Keimolan nimi tulee vanhasta henkilönnimestä Keimo (vrt. keimeä, ylvästelevä, itserakas). On mahdollista, että Keimolan asuttaja on ollut peräisin Lohjan Muijalan Keimosta. Keimolan vanha paikannimistö on kuitenkin pääosiltaan hämäläistä. Keimolan kylän nimi (Keimby) ilmenee historiallisissa lähteissä ensimmäisen kerran vuonna 1527. Ruotsinkielinen kirjuri on lisännyt nimeen kylää tarkoittavan ruotsinkielisen perusosan -by. Suomenkielistä nimitystä käytetään kirjallisissa lähteissä vuonna 1707. Ruotsalaiset kolonisoivat Uudenmaan keskiajalla ja ruotsinkielinen siirtolaisuus ylsi myös Keimolaan. Alueen ensimmäinen ruotsalaistulokas on mahdollisesti ollut Gyraksen Gyrdh. Linnan vanha hämäläisasutus on mahdollisesti ruotsalaistunut vasta kartanon perustamisen jälkeen.
Kylää hallitsi viisi maanviljelystilaa, jotka olivat Linna, Backas , Gyras , Saras ja Petas jotka mainittiin 1540-luvulla Kustaa Vaasan maakirjassa.
Ensimmäisen kaupan avasi A. F. Strömberg 1875 Backaksen tilalle. Kauppa lopetti kuitenkin toimintansa vuosikymmenen loppuun mennessä. . Keimolassa oli myöskin Nurmijärven osuusliike Kiven kaupan sivuliike sekä Postin konttori (lakkautettiin 1990-luvulla). 1890-luvulla rakennettiin Luhtaanmäenjoen ylittävä Luhtaanmäen kivisilta.
Keimolan sähkölaitos perustettiin vuonna 1957 Kivistön saatua sähköt. Se myytiin vuonna 1962 Malmin sähkölaitokselle. Keimolassa kuvattiin osia elokuvasta Niskavuoren naiset vuonna 1958.
Ensimmäinen Vantaan kunnanvaltuuston naispuolinen varapuheenjohtaja oli Hjördis Allen (o.s. Åvall) Keimolasta vuonna 1961.
Keimola on myös vanha Helsingin pitäjän maarekisterikylä, joka sijaitsee Hämeenlinnanväylän molemmin puolin jonka tie halkaisi 1950-luvulla kahtia. Hämeenlinnan moottoritie rakennettiin 1985–1992. .
Keimolaan syntyivät myös 1950-luvulla Kivistön ja Kanniston sekä Rauhalan asuinalueet, jotka lohkottiin Linnan kartanon maista.
Asukasluku
Kaupunginosan asukkaista ruotsinkielisten ja vanhusten osuus oli vuonna 2003 tuntuvasti Vantaan keskimääräistasoa korkeampi (2003).
Koulut
Vantaan ensimmäinen suomenkielinen kansakoulu toimi vuosina 1893–1901 Luhtaanmäellä. . Keimolan alakoulu aloitti toimintansa vuonna 1912. Nykyään sitä hallinnoi Keimolan ruotsinkielinen omakotiyhdistys.
Seuraavaksi tulivat Keimolan sivukoulu (1925) ja Keimolan suomenkielinen kansakoulu (1949). Molemmat ovat yksityisomistuksessa.
Teollisuushistoriaa
Alueella oli merkittävä foliopaperia valmistava teollisuuslaitos Oy Aluma Ab (1957–1990). Sen toiminta sulautui toiseen yritykseen. Halli rakennettiin 1959 ja on nykyäänkin yhä yritysten käytössä.
Keimolan radioasema
Keimolan moottoriradan vieressä sijaitsi vuonna 1952 toimintansa aloittanut entinen Posti- ja telelaitoksen rannikkoradioasema ”Helsinki radio” joka hoiti lyhytaalto -yhteyksien vastaanoton. Lähettimet sijaitsivat Nummelassa ja Leppävaarassa. Radioaseman takia läheiseen Kivistön kylään ei saanut aluksi vetää ilmateitse sähköjä häiriöiden pelossa. Helsinki radio lopetti toimintansa 31.12.1999.
Helsingin yliopiston tähtieteellisen observatorion havaintoasema
Keimolassa sijaitsi myös Helsingin yliopiston tähtitieteen radioastronomian havaintoasema. Tämä siirrettiin Viikistä 1959 Keimolaan radiohäiriöiden vuoksi. . Myöhemmin 1960-luvulla havaintoasema siirrettiin Helsingin yliopiston omistaman Kirkkonummen Metsähovin tilalle.
Keimolanmäki
pienoiskuva|[[Keimolanmäki on kasvava asuinalue. Ensimmäiset asukkaat uusiin kerrostaloihin muuttivat alkuvuodesta 2016.]] Pääosa Keimolan vanhasta kyläkeskuksesta sijaitsee Kivistön kaupunginosassa Hämeenlinnanväylän itäpuolella. Kaupunginosaan on suunniteltu Keimolanmäen asuntoalue. Se rakennetaan Keimolan moottoriradan (1966–1978) paikalle Sanoma Oyj:n maille Hämeenlinnanväylän länsipuolelle.
Keimolanmäen asemakaava hyväksyttiin 2009 ja sai lainvoiman 2011. Asuntoja on suunniteltu noin 2 500 hengelle.
Keimolanmäkeen on Hämeenlinnanväylän puolelle suunniteltu pitkää pohjois-etelä-suuntaista kerrostaloa, jonka kerrosluvut vaihtelevat viidestä kahteentoista. Alueelle omaa identiteettiä luovan ”käärmetalon” länsipuolella kerrosluku madaltuisi (kuuteen, myöhemmin kahteen) ja väljenisi Isosuon Natura-aluetta kohti.
Alueen keskiosiin sijoittuu koulu-päiväkotitontti sekä liiketilaa Lincolninaukion länsipuolelle. Aukion pohjoisosassa sijaitsee entinen moottoriradan valvontatorni, joka kunnostetaan valoteokseksi. Alueelle tulee asuntorakentamista noin 108 000 kerrosneliömetriä, palvelutiloja 6 500 kerrosneliömetriä ja toimitilarakentamista noin 25 000 kerrosneliömetriä.
Muuta
Hämeenlinnanväylän läntiseksi rinnakkaistieksi on tulossa Keimolantie ja kaavassa on varauduttu myös Klaukkalan rataan.
Suuri osa kupunginosan 10,3 hehtaarin pinta-alasta on yksityisiä maa- ja metsätalousmaita – peltoja, metsiä, soita ja niittyjä. .
Luonnonsuojelualueet
Keimolassa on runsaasti kasvistoltaan tai eläimistöltään arvokkaaksi luokiteltuja alueita. Pinta-alaltaan suurimpia näistä on Isosuon luonnonsuojelualue. Se on lähes luonnontilainen keidas- eli kohosuo ja suona pääkaupunkiseudun toiseksi suurin. Lintuja esiintyy runsaslukuisesti ja Isosuo tunnetaan myös arvokkaana perhosalueena.
Nummimäen rinteen pähkinälehto kuuluu maakunnallisesti suojeltuihin ja Natura 2000 -alueisiin.
Keimola golf
Isosuon länsipuolella Kirkantien päässä sijaitsee 90 hehtaarin kokoinen, kansainvälisten turnausten mitat täyttävä Keimola Golf. Golfyritys on ollut Keimolan suurimpia työllistäjiä, vaikka aikoinaan kuuluisan, nyt suljetun Keimolan moottoriradan vierellä Laavatien toisella puolella on jo suljettu teollisuusalue.
Muuta
Hieman etelämpänä Hämeenlinnanväylän vierellä sijaitsee Keimolanportin huoltoasema, joka Marja-Vantaan ja Kehäradan rakentamisen myötä poistuu siirtyen noin viisi kilometriä pohjoisemmaksi Luhtaanmäkeen eli Klaukkalan liittymään. Keimolanportilla sijaitsee nykyisin linja-autojen pikavuoropysäkki, joka palvelee Helsingin, Hämeenlinnan ja Tampereen välisten vuorojen syöttöliikennettä lentoasemalle.
Keimolan kaupunginosan itärajan piirtää Hämeenlinnanväylä, jonka toisella puolella sijaitsee Kivistön kaupunginosa. Kaupunginosan etelärajana on tulevan Tikkurilantien jatke länteen.
Eteläpuolisen Myllymäen kaupunginosan Petaksen omakotialueen kohdalla Keimolan kaupunginosan raja kääntyy länsiluoteeseen.
Naapurissa on Petikon virkistysalue.
Alle puolen kilometrin päässä kunnanrajasta, Herukkapuronlehdon luonnonsuojelualueen pohjoisreunalla Keimolan lounaisrajalinja kääntyy pohjoiseen ja jatkuu Lepsämänjoen rantapeltoja kohti aivan Vestran kylän itäpuolitse. Sitten raja siirtyy Lepsämänjokeen ja edelleen Luhtaanmäenjokeen, kunnes tapaa jälleen Hämeenlinnanväylän. Luhtaanmäenjoen toisella puolella sijaitsee Luhtaanmäki.
Kehärata
Vuonna 2015 avatun Kehäradan lähimmät asema on ainakin alkuvuosina Kivistö Hämeenlinnanväylän itäpuolella. Keimolan eteläpuolelle suunniteltua Petaksen rautatieasemaa ei rakennettu vielä Kehäradan ensimmäisessä vaiheessa.
Ahvenanmaan maakuntavaalit 2019
Ahvenanmaan maakuntavaalit 2019 järjestettiin 20. lokakuuta 2019. Maakuntavaaleilla valittiin Ahvenanmaan maakuntapäiville 30 edustajaa neljäksi vuodeksi eli kaudelle 2019–2023.
Suurimmaksi puolueeksi Liberaalien ohi nousi Keskusta, joka nosti paikkamääränsä seitsemästä yhdeksään. Eniten kannatustaan nosti Kestävä aloite, joka nousi maakuntapäiville kahdella edustajalla. Suurimman tappion kärsi Sosiaalidemokraatit, jonka kannatus laski 8,2 prosenttiyksikköä.
Tulos
Ahvenanmaan maakuntavaalien 2019 tulos !colspan="8"|250px ! colspan="3" rowspan="2" style="text-align:left;"| Puolueet ! colspan="3"| Äänet ! colspan="2"| Paikat ! width="75"| Ääniä ! width="30"|% ! width="35"|+/– ! width="30"| Paikat ! width="30"|+/– Lähde: val.ax, JCI Mariehamn SV undefined
Hallituksen muodostivat keskusta, maltilliset, sitoutumaton kokoomus ja kestävä aloite. Maaneuvoksen rooliin nousi keskustan puheenjohtaja Veronica Thörnroos ja muita ministereitä on seitsemän, joiden vastuualueet ovat:
1 Hambrudd ja Wikström eivät ole edustajia maakuntapäiville.
Ahvenanmaan tulevaisuuden kriisi
Hieman yli viikko vaalien jälkeen, 28. lokakuuta, Ahvenanmaan tulevaisuus ajautui kriisiin, kun sen ainoa valituksi tullut edustaja Anders Eriksson ilmoitti loikkaavansa keskustan riveihin. Eriksson oli jättänyt keskustan hetkellisesti 1990-luvulla. .
Eriksson palasi ÅF:n riveihin jo 9. marraskuuta. Yhtenä syynä oli mm. se, että Eriksson toimii Euroopan vapaan allianssin, jonka jäsen Ahvenanmaan tulevaisuus on, varapuheenjohtajana.
Pikkuokajäkälä
Pikkuokajäkälä (Cetraria muricata) on hirvenjäkälien sukuun kuuluva jäkälä. Se on pensasmainen ja kasvaa enintään viisi senttimetriä korkeaksi. Väriltään se on tummanruskea tai musta. Liuskat ovat noin yhden millimetrin leveydeltään. Kasvaa kallioiden sammaleilla ja ohuilla maapeitteillä tai paljailla kivillä. Suomessa jäkälä kasvaa enimmäkseen rannikolla ja tuntureilla.
Pikkuokajäkälä muistuttaa suuresti hietaokajäkälää, ja niiden erottaminen on vaikeaa.
Xuân Lộcin taistelu
Xuân Lộcin taistelu oli taistelu Vietnamin sodan lopussa Etelä-Vietnamin ja Pohjois-Vietnamin joukkojen välillä Xuân Lộcissa lähellä Saigonia eli nykyistä Hồ Chí Minhin kaupunkia. Etelä-Vietnamin joukot puolustivat Saigonia ympäröineeseen puolustusasemaan kuulunutta Xuân Lộcia edelliseen sotamenestykseen verrattuna poikkeuksellisen kiivaasti, mikä nosti hetkellisesti Etelä-Vietnamin kannattajien mielialaa, mutta pohjoisvietnamilaisten saatua vahvistuksia kaupunki evakuoitiin sen puolustajien kärsiessä raskaat tappiot. Tappio merkitsi Saigonin kukistumista muutama päivä myöhemmin, mikä toi Vietnamin sodan loppuunsa.
Tausta
thumb|vasen|Etelä-Vietnamin 18. divisioonan sotilaita Xuân Lộcissa. Etelä-Vietnamin joukot olivat Pohjois-Vietnamin yllätykseksi romahtaneet nopeasti maaliskuussa 1975. Pohjois-Vietnamissa sodan päättymistä ei pidetty todennäköisenä ennen vuotta 1976, mutta Etelä-Vietnamin tilanne muutti suunniteltuja aikatauluja. 25. maaliskuuta Văn Tiến Dũng määrättiin valtaamaan Saigon ja tuomaan näin sota päätökseen. Etelä-Vietnamin armeija oli ottanut asemat Saigon ympärillä sinne johtavien viiden tien varrella. Dũngin suunnitelmien mukaan ne pyrittäisiin tuhoamaan Saigonin ulkopuolella kaupunkitaistelujen välttämiseksi. Xuân Lộc sijaitsi Etelä-Vietnamin armeijan puolustuslinjojen itäkärjessä 65 kilometriä Saigonista. Puolustukset alueella suojelivat Bien Hoan tärkeää lentotukikohtaa ja tietä pääkaupunkiin. Alueen puolustuksesta vastasi Etelä-Vietnamin 18. divisioona, jota komensi Lê Minh Đảo. Heitä vastassa oli Pohjois-Vietnamin 4. armeijakunta ja siihen kuuluvat kolme divisioonaa, joita tukivat suuri määrä panssarivaunuja ja tykistöä. Pohjois-Vietnamin johto odotti nopeaa voittoa alueella perustuen Etelä-Vietnamin joukkojen aikaisempaan huonoon menestykseen. Etelä-Vietnamin presidentti Nguyễn Văn Thiệu määräsi kaupungin puolustettavaksi hinnalla millä hyvänsä.
Taistelu
Pohjois-Vietnamin tykistö aloitti puolustuslinjojen tulituksen 9. huhtikuuta ja panssariajoneuvojen tukema jalkaväki rynnäköi kohti Etelä-Vietnamin puolustusasemia. Puolustajat tekivät yllättävän sinnikästä vastarintaa ja hyökkääjät kärsivät suuria tappioita. Lisäksi Etelä-Vietnamin vastahyökkäykset Xuân Lộcin ulkopuolella pakottivat Pohjois-Vietnamin sijoittamaan joukkojaan selustan turvaamiseen. 10 huhtikuuta Pohjois-Vietnamin joukot vetäytyivät valtaamistaan asemista Xuân Lộcissa. Puolustajien taito ja päättäväisyys herättivät intoa Etelä-Vietnamin kannattajien keskuudessa ja Yhdysvalloissa Gerald Fordin hallinto yritti viedä läpi kongressissa kuitenkin kaatuneen avustuspaketin Etelä-Vietnamille.
Molemmat taistelun osapuolet vahvistivat joukkojaan Xuân Lộcissa, mutta Etelä-Vietnamilla oli edelleen huomattavasti vähemmän joukkoja käytettävissään. Thiệu lähetti puolustajien vahvistukseksi ensimmäisen laskuvarjoprikaatin, mutta Pohjois-Vietnam siirsi alueelle toisen armeijakuntansa, joka oli vapautunut Phan Rangin valtauksen jälkeen 16. huhtikuuta. Etelä-Vietnamin ilmavoimat tukivat maajoukkoja, mutta niiden toimintaa hankaloitti Pohjois-Vietnamilaisten tulitus Bien Hoan tukikohtaa vastaan. Ilmavoimat käyttivät kuitenkin tehokkaasti rypälepommeja Pohjois-Vietnamin joukkokeskityksiä vastaan. Taistelujen aikana pudotettiin myös ensi kertaa amerikkalainen CBU-55B-pommi, joka oli tuolloin ydinaseita lukuun ottamatta voimakkain pommi Yhdysvaltojen arsenaalissa. Pommi toimi imien hapen ympäristöstään ja se tappoi joidenkin tietojen mukaan 250 Pohjois-Vietnamin sotilasta. Etelä-Vietnamin joukot eivät kuitenkaan kyenneet puolustautumaan Pohjois-Vietnamin vahvistuksia vastaan ja ne aloittivat Xuân Lộcin evakuoinnin 21. huhtikuuta. Etelä-Vietnamin presidentti erosi samana päivänä ottaen vastuun maan sotilaallisesta romahduksesta ja Xuân Lộcin evakuointi päättyi 23. huhtikuuta.
Seuraukset
Kenraali Đảon 18. divisioonan saapuessa Saigoniin se oli menettänyt kolmanneksen miehistöstään ja ensimmäinen laskuvarjoprikaati kärsi samoin raskaat tappiot. Etelä-Vietnamin presidentti Thiệu erosi evakuoinnin alkaessa 21. huhtikuuta ottaen vastuun maan sotilaallisesta romahduksesta. Toivo Saigonin menestyksekkäästä puolustuksesta kariutui Xuân Lộcinin menetyksen myötä ja Dũng aloitti Saigonin vastaisen hyökkäyksen viimeisen vaiheen 26. huhtikuuta.
Vaarala (Vantaa)
Vaarala on Itä-Vantaalla, Hakunilan suuralueella sijaitseva noin 3 000 asukkaan kaupunginosa. Vaarala sijaitsee Helsingin rajalla Kehä III:n, Porvoonväylän ja Lahdenväylän muodostamassa kolmiossa. Naapurikaupunginosia Vantaalla ovat Kuninkaala, Hakunila, Ojanko, Rajakylä ja Länsimäki. Helsingin puolella vieressä sijaitsee Jakomäki.
Asutus ja ympäristö
Vaaralan asutuksen ytimenä on jyrkille kallioisille mäenkumpareille ja niiden välisiin peltonotkelmiin 1940- ja 1950-luvuilla rakennettu, puutaloista koostuva omakotialue. Kehä III:n tuntumaan on noussut tiiviimmin laatikkomaisia rivitaloja ja joitain kerrostaloja. Keksien nimet näkyvät Fazerilan työsuhdeasunnoiksi rakennettujen vanhempien kerrostalojen nimissä; uudempia rakennettiin opiskelijoille. Tästä huolimatta yli 75 % alueen asunnoista on pientaloja ja vielä suurempi osuus omistusasuntoja.
Korjaustarpeessa ollut, vuonna 1960 valmistunut Vaaralan kirkko myytiin vuonna 2013 yksityiselle taholle. Samassa yhteydessä rakennuksen nimi vaihdettiin Vaaralan kappeliksi. Vaaralassa toimii yksi päiväkoti.
Suunnitellun Vantaan pikaraitiotien reitti on linjattu Vaaralan läpi.
Teollisuus ja työpaikat
pienoiskuva|vasen|Fazerin vierailukeskusta on verrattuna nähtävyytenä [[tiedekeskus Heurekaan. ]] Vaarala tarjoaa työpaikan ja toimeentulon yli 2 000 ihmiselle. Jalostus on toimialueista tärkein. Vaaralan itäosissa on yritysalue, jossa sijaitsee muun muassa Valion juustotehdas. Yritysalueen sijoittuminen pohjavesivyöhykkeelle rajaa kuitenkin toiminnan laatua.
Plataiés
Plataiés (, myös Plateés; ) on Kreikan kylä sekä samanniminen Thívan kunnan kunnallisyksikkö (Δημοτική Ενότητα Πλαταιών, Dimotikí Enótita Plataión) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 4 908 ja varsinaisen Plataiéen kylän väkiluku 944 (vuonna 2011).
Plataiéen kylä sijaitsee linnuntietä noin 14 kilometriä etelälounaaseen Thívan kaupungista. Kylän aiempi nimi oli Kókla (Κόκλα). Se nimettiin uudelleen vuonna 1916 lähellä sijainneen antiikin aikaisen Plataiain kaupungin mukaan. Plataiéen kunnallisyksikkö käsittää Thívan kunnan eteläosan. Sen suurimmat asutukset ovat Kaparéllin ja Léfktran kylät. Kunnallisyksikön eteläosassa Korintinlahden rannalla sijaitsee Paralía Livadóstraksen kylä.
Kunnallisyksikön osat
Plataiéen kunnallisyksikkö muodostuu seuraavista kyläyhdyskunnista ja asutuksista:
Safran Aircraft Engines
Safran Aircraft Engines (ennen SNECMA, Société Nationale d'Étude et de Construction de Moteurs d'Avion) on ranskalainen lentokonemoottorivalmistaja, jota pidetään maailman vanhimpana alallaan.
Yritys perustettiin vuonna 1945 nimellä SNECMA kun Gnome-Rhône kansallistettiin ja sulautettiin Avions Voisinin kanssa yhteen.
Vuonna 1968 yritys hankki haltuunsa Hispano-Suizan. Haltuunotto sisälsi myös Bugattin, Messierin ja Berthiezin. Yritys on toiminut 1970-lähtien GE Aviationin kanssa valmistamalla CFM56-suihkumoottoreita.
Yritys on nimetty uudelleen nimelle Safran Aircraft Engines ja kuuluu Safraniin.
Joonas Hytönen Show
Joonas Hytönen Show oli Joonas Hytösen juontama keskusteluohjelma, jota MTV3 esitti vuoden 1999 kesästä kevääseen 2003. Myös kaapeli-tv-kanava TVTV! esitti ohjelmaa. Ohjelma nauhoitettiin syksystä 2001 alkaen mediakeskus Lumen studioilla Helsingissä. Hytösen lisäksi ohjelmassa esiintyi Lenni-Kalle Taipale yhtyeensä kanssa. Joonas Hytönen Show'n tuotti Hytösen itse omistama tuotantoyhtiö Illusioni Oy.
Vuoden 2003 keväällä ohjelma keräsi noin puoli miljoonaa katsojaa per jakso.
Zaleilah
Zaleilah on romanialais-latinalaisyhtye Mandingan kappale. Kappaleen ensiesitys oli syyskuun 2011 alussa ja se palvelee heidän viidennen, Club de Mandinga-studioalbumin johdantosinglenä. Yhtye esitti kappaleen livenä vuoden 2011 Romanian Music Awardsissa 16. syyskuuta 2011. Se esitettiin uudenvuodenaaton tapahtumassa Romexpossa sekä livenä X Factorin finaalissa. Yhtye kuvasi musiikkivideon kappaletta varten Dubaissa, Yhdistyneissä arabiemiirikunnissa alkuvuodesta 2012. Videon ensiesitys oli helmikuussa. Saman kuukauden aikana fanien kannustamana yhtye päätti pyrkiä sillä edustamaan Romaniaa Euroviisuissa. He onnistuivat löytämään tiensä kansanäänestyksen finaaliin. He voittivat kansallisen finaalin ja tämän myötä kappale edusti Romaniaa vuoden 2012 Eurovision laulukilpailussa. Kappale esitettiin ensimmäisen semifinaalin alkupuolella sekä finaalissa 22.- sekä 26. toukokuuta Azerbaidžanin Bakussa.
Jasperin piirikunta (Texas)
Jasperin piirikunta on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 32 980. Piirikunnan hallintokeskus ja väkiluvultaan suurin kunta on Jasperin kaupunki. Piirikunta perustettiin vuonna 1837.
Itäinen Jin-dynastia
Itäinen Jin-dynastia (東晉 (yksinkertaistetuilla merkeillä 东晉), [dōng jìn]) hallitsi osaa nykyistä Kiinaa 317 – 420.
Itäinen Jin-dynastia sai alkunsa kun Chang'anin valtaamisen jälkeen etelään paennut Läntisen Jin-dynastian hovi perusti uuden hovin Jiankangiin (lähellä Nanjingia) nimittäen siellä heitä suojelleen Longya:n prinssin Itäisen Jin-dynastian keisari Yuaniksi.
Richard Faulds
Richard Faulds (s. 16. maaliskuuta 1977) on brittiläinen haulikkoampuja ja olympiavoittaja.
Svetlana Horkina
Svetlana Vasiljevna Horkina (, s. 19. tammikuuta 1979 Belgorod, Neuvostoliitto) on mordvalainen telinevoimistelija, kaikkien aikojen menestyksekkäimpiä. Hän on yhdeksänkertainen maailmanmestari, 13-kertainen Euroopan-mestari ja kaksinkertainen olympiavoittaja.